CELEX: 62019CB0692
Language: sk
Date: 2020-04-22 00:00:00
Title: Vec C-692/19: Uznesenie Súdneho dvora (ôsma komora) z 22. apríla 2020 (návrh na začatie prejudiciálneho konania, ktorý podal Watford Employment Tribunal – Spojené kráľovstvo) – B/Yodel Delivery Network Ltd (Návrh na začatie prejudiciálneho konania – Článok 99 Rokovacieho poriadku Súdneho dvora – Smernica 2003/88/ES – Organizácia pracovného času – Pojem „pracovník“ – Podnik vykonávajúci doručovanie balíkov – Klasifikácia kuriérov zamestnaných na základe dohody o poskytovaní služieb – Možnosť kuriéra najať subdodávateľov a poskytovať podobné služby súbežne tretím stranám)

31.8.2020   
            
            
               SK
            
            
               Úradný vestník Európskej únie
            
            
               C 287/22
            
         
      Uznesenie Súdneho dvora (ôsma komora) z 22. apríla 2020 (návrh na začatie prejudiciálneho konania, ktorý podal Watford Employment Tribunal – Spojené kráľovstvo) – B/Yodel Delivery Network Ltd
      (Vec C-692/19) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Smernica 2003/88/ES - Organizácia pracovného času - Pojem „pracovník“ - Podnik vykonávajúci doručovanie balíkov - Klasifikácia kuriérov zamestnaných na základe dohody o poskytovaní služieb - Možnosť kuriéra najať subdodávateľov a poskytovať podobné služby súbežne tretím stranám)
      (2020/C 287/33)
      Jazyk konania: angličtina
      
         Vnútroštátny súd, ktorý podal návrh na začatie prejudiciálneho konania
      
      Watford Employment Tribunal
      
         Účastníci konania
      
      
         Žalobca: B
      
         Žalovaná: Yodel Delivery Network Ltd
      
         Výrok
      
      Smernica Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času sa má vykladať v tom zmysle, že vylučuje, aby bola osoba zamestnaná jej domnelým zamestnávateľom na základe dohody o poskytovaní služieb, v ktorej sa stanovuje, že táto osoba je samostatne zárobkovo činnou osobou, považovaná za „pracovníka“ na účely tejto smernice, ak má táto osoba možnosť voľnej úvahy v tom, či:
      
                  —
               
               
                  na vykonanie služieb, ktoré sa zaviazala poskytovať, využije subdodávateľov alebo zástupcov,
               
            
                  —
               
               
                  prijme alebo neprijme jednotlivé úlohy, ktoré ponúka jej domnelý zamestnávateľ, alebo jednostranne určí maximálny počet týchto úloh,
               
            
                  —
               
               
                  bude poskytovať svoje služby akejkoľvek tretej strane vrátane priamych konkurentov domnelého zamestnávateľa, a
               
            
                  —
               
               
                  stanoví svoje vlastné hodiny „pracovného času“ v rámci určitých parametrov a prispôsobí si svoj čas tak, ako to jej osobne vyhovuje a nie tak, ako to vyhovuje len záujmom jej domnelého zamestnávateľa,
                  a to za predpokladu, že jednak nezávislosť tejto osoby sa nezdá byť len fiktívnou a jednak, že nie je možné preukázať existenciu vzťahu podriadenosti medzi touto osobou a jej domnelým zamestnávateľom. Je však úlohou vnútroštátneho súdu, aby klasifikoval profesijné postavenie tejto osoby podľa smernice 2003/88 pri zohľadnení všetkých relevantných skutočností týkajúcich sa tejto osoby a hospodárskej činnosti, ktorú vykonáva.
               
            
         (1)  Ú. v. EÚ C 423, 16.12.2019.